ເນໂຕ ຄວບຄຸມການໂຈມຕີ ທາງອາກາດ ທຸກຢ່າງໃນລີເບຍ
ກຸ່ມເນໂຕ ໄດ້ຮັບມອບໝາຍໃຫ້ເປັນຜູ້ຄວບຄຸມ ການໂຈມຕີທາງອາກາດທັງໝົດ ໃນລີເບຍ.
ກຸ່ມ NATO ໄດ້ເຂົ້າຄວບຄຸມໂດຍເຕັມແລ້ວໃນການປະຕິບັດງານການໂຈມຕີທາງອາກາດເໜືອລີເບຍ ໂດຍຮັບພາລະກິດຈາກສະຫະລັດ ຊຶ່ງໄດ້ເອົາບົດບາດການນໍາພາມາຕັ້ງແຕ່ພວກກໍາລັງນາໆຊາດໄດ້ເລີ້ມຈັດຕັ້ງປະຕິບັດເຂດຫ້າມການບິນ ໃນວັນທີ 19 ເດືອນນີ້ ທ່ານ Anders Fogh Rasmussen ເລຂາທິການໃຫຍ່ກຸ່ມເນໂຕ ກ່າວວ່າ ການມອບໂອນພາລະກິດທີ່ວ່ານີ້ ແມ່ນເສັດສິ້ນລົງໃນວັນພະຫັດມື້ນີ້ ການປະຕິບັດງານຂອງກຸ່ມເນໂຕ້ທີ່ເອີ້ນວ່າ Unified Protector ຫລືຜູ້ປ້ອງກັນເອກະພາບ ແມ່ນຮວມທັງການຈັດຕັ້ງປະຕິ ບັດມະຕິການຫ້າມບິນ ຂອງສະພາຄວາມໜັ້ນຄົງສະຫະປະຊາຊາດທີ່ມອບໝາຍອໍານາດໃຫ້ ໃນການຈັດຕັ້ງປະຕິບັດເຂດຫ້າມການບິນ ພ້ອມກັບການຫ້າມການສົ່ງອາວຸດແລະການໂຈມ ຕີທາງອາກາດເພື່ອປົກປ້ອງພວກພົນລະເຮືອນນັ້ນ ໃນຂະນະດຽວກັນ ລາຍງານສື່ມວນຊົນສະຫະລັດກ່າວວ່າ ອົງການສືບລັບ CIA ຂອງສະ ຫະລັດໄດ້ສົ່ງພວກນັກສືບລັບຫລາຍທີມເຂົ້າໄປຍັງລີເບຍເພື່ອໄປເກັບກໍາເອົາຂ່າວລັບແລະ ທໍາການຕິດຕໍ່ພົວພັນກັບພວກກໍາລັງຕໍ່ຕ້ານທ່ານກາດດາຟີນັ້ນ ລາຍງານສື່ມວນຊົນທີ່ວ່າ ນີ້ໄດ້ອ້າງຄຳເວົ້າຂອງພວກເຈົ້າໜ້າທີ່ທີ່ກ່າວວ່າ ພວກນັກສືບລັບເຫລົ່ານີ້ຈະເຂົ້າໄປເບິ່ງວ່າ ພວກກະບົດເຫຼົ່ານີ້ເປັນໃຜແລະຄວາມສາມາດຂອງກໍາລັງຝ່າຍກະບົດ ກ່ອນພວກພັນທະມິດ ຕ່າງປະເທດຈະພິຈາລະນາໃຫ້ການຊ່ອຍເຫລືອທາງດ້ານທະຫານໂດຍກົງແກ່ພວກເຂົາເຈົ້າໄດ້ ແຫລ່ງຂ່າວອັງກິດກ່າວຕໍ່ໜັງສືພິມ New York Times ວ່າໜ່ວຍລົບພິເສດແລະເຈົ້າໜ້າທີ່ ຝ່າຍສືບລັບຂອງອັງກິດກໍຢູ່ໃນລີເບຍເຊ່ນກັນ ທີ່ກຸງວໍຊິງຕັນ ທໍານຽບຂ່າວກ່າວຊໍ້າອີກວ່າ ສະຫະລັດຍັງບໍ່ທັນໄດ້ຕັດສິນໃຈເທື່ອວ່າ ຈະສົ່ງ ອາວຸດໃຫ້ພວກກະບົດໃນລີເບຍຫລືບໍ ຖ້ອຍຖະແຫລງຂອງທໍານຽບຂາວນຳອອກເຜີຍແຜ່ ທ່າມກາງທີ່ມີລາຍງານວ່າ ປະທານາທິບໍດີ ບາຣັກໂອບາມາ ໄດ້ໃຫ້ການອະນຸມັດຕໍ່ການປະ ຕິບັດງານລັບເພື່ອໃຫ້ການສະໜັບສະໜຸນແກ່ພວກກະບົດຕໍ່ຕ້ານລັດຖະບານລີເບຍນັ້ນ